**Šiaulių miesto savivaldybės administracija**

**Aiškinamasis raštas**

**prie Šiaulių miesto savivaldybės iždo 2017 m. I ketv. finansinių ataskaitų rinkinio**

1. BENDROJI DALIS

Šiaulių miesto savivaldybės iždo, kaip atskiro viešojo sektoriaus subjekto, apskaitą tvarko ir atskaitomybę rengia Finansų skyrius, laikydamasis skyriaus nuostatų ir kitų skyriaus veiklą reglamentuojančių dokumentų. Finansų skyrius yra Šiaulių miesto savivaldybės administracijos struktūrinis padalinys.

Šiaulių miesto savivaldybės administracija yra biudžetinė įstaiga, veiklos rūšis – Lietuvos Respublikos savivaldybių veikla, kodas 188771865, adresas – Vasario 16- osios g. 62, LT-76295 Šiauliai.

Šiaulių miesto savivaldybės iždas neturi kontroliuojamų ir asocijuotųjų subjektų.

Ataskaitinio laikotarpio trukmė – nuo 2017 m. sausio 1 d. iki 2017 m. kovo 31 d.

1. APSKAITOS POLITIKA

Iždo buhalterinė apskaita tvarkoma ir finansinės ataskaitos sudaromos vadovaujantis Lietuvos Respublikos viešojo sektoriaus atskaitomybės įstatymo ir kitų teisės aktų, reglamentuojančių buhalterinę apskaitą, nustatyta tvarka.

Finansinių ataskaitų rinkinys sudarytas eurais.

Išsamiau apskaitos politika aprašyta finansinių ataskaitų rinkinio už 2016 m. aiškinamajame rašte.

1. PASTABOS
2. Per vienerius metus gautinos sumos – tai gautini mokesčiai, gautinos sumos už turto naudojimą, sukauptos gautinos sumos iš valstybės biudžeto. Didžiausią dalį sudaro sukauptos gautinos sumos iš mokesčių – 3663969,21 eurus – ir sukauptos gautinos finansavimo sumos iš valstybės biudžeto pagal finansavimo sumų pažymas – 2894232,36 eurai.
3. 2017 m. kovo 31 d. Šiaulių miesto savivaldybė buvo paėmusi ir negrąžinusi 8746209,18 eurus paskolų, iš jų 2465140,83 eurai sudaro ilgalaikių įsipareigojimų einamųjų metų dalį.
4. Didžiausią trumpalaikių įsipareigojimų dalį sudaro sukauptos mokėtinos sumos, iš jų: 2894232,36 eurus sukauptos iš valstybės biudžeto mokėtinos finansavimo sumos ir 4187198,65 eurai sukauptos finansavimo sąnaudos iš savivaldybės biudžeto.
5. Finansinės ir investicinės veiklos rezultatą sudaro skirtumas tarp palūkanų, baudų ir delspinigių pajamų (3946,17 eurai) ir palūkanų sąnaudų už paskolas (17209,97 eurai).

Administracijos direktorius Antanas Bartulis

Strateginio planavimo ir finansų skyriaus vedėja Daiva Kerutienė